Nuruddeen Alowonle Yusuf

Kanar Nurudeen Alowonle Yusuf jami’in soja ne daga Najeriya wanda a halin yanzu yake aiki a matsayin mai taimaka wa shugaban ƙasa (aide-de-camp) na Najeriya, Bola Tinubu. Yusuf ya yi aiki a Fadar Shugaban Ƙasa a lokacin mulkin tsohon shugaban ƙasa Goodluck Jonathan.https://dailytrust.com/photos-tinubus-adc-assumes-duty/  Daily Trust. 2023-05-01. Retrieved 2023-12-24.https://www.ghanaweb.com/region/albynewsghana/Lt-Col-Nurudeen-Yusuf-Bola-Tinubu-s-Biography-89663  GhanaWeb. 1970-01-01. Retrieved 2023-12-24.

 Farkon Rayuwa da Ilimi   
Yusuf ya fito ne daga iyalan Oba Yusuf Omokanye Oyekanmi, wanda shi ne Elemona (Sarkin gargajiya) na Ilemona da ke Ƙaramar Hukumar Oyun a Jihar Kwara.
A shekarar 2000, Yusuf ya sami difloma a fannin kimiyyar kwamfuta daga Kwalejin Kimiyya ta Tarayya da ke Offa, bayan haka ya karɓi digirin farko a fannin injiniya daga Makarantar Sojin Najeriya (Nigerian Defence Academy). Tsakanin 2004 da 2005, ya halarci Makarantar Horar da Sojoji ta Royal Military Academy Sandhurst a Birtaniya. A shekarar 2007, ya halarci kwas na Young Officer’s Course Infantry, sannan ya kammala kwas ɗin Tactical Intelligence Officers da Security Investigations a 2008. Yusuf ya samu digiri na biyu (master’s) a fannin nazarin tsaro daga King's College London a 2018, sannan ya karɓi difloma ta gaba da digiri a fannin Nazarin Zaman Lafiya da Warware Rikice-rikice daga Jami’ar National Open University.

 Naɗinsa a matsayin Sarki 
A watan Yuli, shekara ta 2024, bayan rasuwar mahaifinsa, marigayi Oba Yusuf Omokanye Oyekanmi, wanda shi ne Elemona na Ilemona da ke Ƙaramar Hukumar Oyun a Jihar Kwara, masu zaɓen sarauta na al’umma sun zaɓi Yusuf a matsayin sabon Elemona (sarkin gargajiya) na Ilemona. Bayan samun sahalewa daga hukumomi, ya karɓi sandar mulki daga Gwamnan Jihar Kwara, AbdulRahman AbdulRazaq. Duk da an naɗa shi sarki, Yusuf ya yanke shawarar ci gaba da zama jami’in tsaron shugaban ƙasa (presidential ADC), inda ya naɗa wakili (regent) da zai riƙe kujerar sarautar har sai ya yi ritaya daga aikin soja.

 Aiki 
A shekarar 2015, an ɗaga Yusuf zuwa matsayin Kwamandan Rundunar Tsaron Shugaban Ƙasa, a Fadar Shugaban Ƙasa, Abuja.
A shekarar 2017, ya yi aiki a Rundunar Sojin Nijeriya a matsayin Jami’in Ma’aikata (Staff Officer Grade 1) a sashen leƙen asiri na rundunar.
A ranar 1 ga watan Mayu shekarar 2023, an naɗa Yusuf a matsayin Jami’in Tsaron Shugaban Ƙasa (Aide-De-Camp) ga Shugaban Ƙasa Bola Ahmed Tinubu.

 Manazarta